**Kako ispravno odvajati otpad?** 

U **plave spremnike** treba odlagati:

* novine, časopise, prospekte, kataloge,
* bilježnice, knjige, telefonske imenike, slikovnice,
* pisaći i kompjuterski papir, pisma, uredske tiskovine, papirnate vrećice,
* mape, kartonske fascikle, valovitu ljepenku, kartonske kutije (bez  ljepljive trake, plastike, stiropora i dr.).

**U plave spremnike ne smije se odlagati:**

* indigo papir, ugljeni papir, fotografije i foto papir,
* zauljeni i prljavi papir, gumirane etikete, pelene i sl.

**U smeđe spremnike treba odlagati:**

* kuhinjski otpad (ostaci i kora voća i povrća, ljuske jaja, talog od kave, vrećice od čaja, ostatci kruha, listovi salate, blitve, kelja i sl.) ,
* vrtni ili zeleni otpad (uvelo cvijeće, granje, otpalo lišće, otkos trave i živice, zemlja iz lončanica, ostaci voća i povrća i sl.),
* male količine ostalog biootpada (kora drveta, kosa i dlaka, piljevina, papirnate maramice, borove iglice, male količine papira u koje su bili zamotani kuhinjski otpaci).

**U smeđe spremnike ne smije se odlagati:**

* ostaci termički obrađene hrane,
* meso, riba, kosti, koža,
* mliječni proizvodi, ulja i masti,
* pepeo, ambalaža (kartonska, staklena, plastična), guma, opasni otpad,
* obojeni i lakirani drveni otpad,
* odjeća, cigarete i dr.

**U zelene spremnike treba odlagati samo staklenu ambalažu (boce, staklenke i sl.).**
U zelene spremnike ne smije se odlagati:

* prozorsko staklo, automobilsko staklo, kristalno i optičko staklo, armirano staklo, laboratorijsko staklo, staklena vuna,
* žarulje i fluorescentne svjetiljke,
* porculanski i keramički predmeti.

Ravno prozorsko staklo odlaže se isključivo u reciklažna dvorišta.

**U žute spremnike treba odlagati:**

* polietilenske vrećice, folije, filmove, mjehurastu ambalažu – na sebi mogu imati oznake: PE-HD, PE-LD, PET, PP i sl.;
* ​boce od jestivog ulja, destilirane vode, sredstava za čišćenje i pranje, kozmetike, lijekova (osim citostatika), prehrambenih prizvoda i sl. – na sebi mogu imati oznake: PE- HD, PE-LD, PP i sl.;
* čaše i posude od jogurta, sira i sl. - mogu imati na sebi oznake: PS, PP i dr.;
* ambalažu za razne prehrambene proizvode od pjesnastog polistirena (*stiropora*) – na sebi mogu imati oznaku EPS i sl.;
* višeslojnu ambalažu (tetrapak),
* ostale proizvode od plastike: boce za osvježavajuće napitke, čepove, plastične tanjure, pribor za jelo i sl. – na sebi mogu imati oznake:  PE-HD, PP, PVC, PS, PET i sl.;
* konzerve od hrane i limenke od pića.

**U žute spremnike ne smije se odlagati:**

* plastičnu ambalažu i limenke s ostacima od boja, lakova i motornih ulja,
* plastičnu ambalažu i limenke s ostacima od kemikalija,
* boce i limenke od zapaljivih i eksplozivnih tekućina,
* boce i limenke pod tlakom (npr. propan/butan boce)

U **spremnike za otpadni tekstil** treba odlagati:

* Odjeću, ručnike, posteljinu, zavjese
* Šešire i kape
* Torbe i krpene igračke
* Ostale otpadne tekstilne proizvode.

U spremnike za otpadni tekstil ne smije se odlagati:

* obuću, kožne torbe
* pernate jastuke, poplune.